Source: http://www.europarl.europa.eu/doceo/document/A-8-2015-0055_MT.html
Timestamp: 2020-01-21 02:38:42+00:00
Document Index: 3606

Matched Legal Cases: ['qorti ', 'qorti ', 'Qorti ', 'qorti ', 'qorti ', 'Qorti ']

RAPPORT INTERIM dwar il-proposta għal regolament tal-Kunsill dwar it-twaqqif tal-Uffiċċju tal-Prosekutur Pubbliku Ewropew
284k 376k
dwar il-proposta għal regolament tal-Kunsill dwar it-twaqqif tal-Uffiċċju tal-Prosekutur Pubbliku Ewropew
ITTRA TAL-KUMITAT GĦALL-KONTROLL TAL-BAĠIT
(c) ir-reati l-oħrajn ma jkunux jistgħu jitressqu l-qorti u ma jkunux jistgħu jiġu penalizzati jekk ma jkunux tħarrku u tressqu għall-ġudizzju tal-qorti flimkien mar-reati li jaffettwaw l-interessi finanzjarji tal-Unjoni; jemmen ukoll li f'każ ta' nuqqas ta' qbil bejn l-UPPE u l-awtoritajiet prosekutorji nazzjonali dwar l-eżerċizzju ta' kompetenza, l-UPPE għandu jiddeċiedi, f'livell ċentrali, min għandu jinvestiga u jipprosegwixxi; jemmen, barra minn hekk, li d-determinazzjoni ta' kompetenza, skont dawn il-kriterji, għandha dejjem tkun soġġetta għal rieżami ġudizzjarju;
20. Jistieden lil-leġiżlatur jiżgura proċeduri simplifikati biex l-UPPE jikseb l-awtorizzazzjoni għal miżuri investigattivi f'każijiet transfruntiera, skont il-liġi tal-Istati Membri fejn il-miżura inkwistjoni tiġi mitluba u eżegwita; ifakkar li l-koleġiżlaturi qablu dwar kriterji biex l-Istati Membri jitolbu miżuri investigattivi bbażati fuq il-prinċipju ta' rikonoxximent reċiproku fid-Direttiva 2014/41/UE rigward l-Ordni tal-Investigazzjoni Ewropea fi kwistjonijiet kriminali; jemmen li l-istess kriterji għandhom japplikaw rigward miżuri investigattivi li jridu jiġu awtorizzati mill-UPPE partikolarment rigward raġunijiet għal ċaħda;
28. Jenfasizza li l-persuni suspettati jew akkużati kollha li jkunu qed jiġu investigati jew ikunu qed jiġu mħarrka mill-UPPE għandhom id-dritt għall-protezzjoni tad-dejta personali tagħhom; jenfasizza, f'dan ir-rigward, il-fatt li l-ipproċessar ta' dejta personali mwettaq mill-UPPE jeħtieġ li jkun soġġett għar-Regolament (KE) Nru 45/2001; jenfasizza li kwalunkwe dispożizzjoni speċifika dwar il-protezzjoni tad-dejta li tinsab f'regolament tal-Kunsill dwar l-istabbiliment tal-UPPE tista' biss tikkomplementa u telabora aktar id-dispożizzjonijiet li jinsabu fir-Regolament 2001/45, u biss sa fejn huwa meħtieġ;
Testi adottati, P7_TA(2014)0234.
Il-valur miżjud tal-Uffiċċju tal-Prosekutur Pubbliku Ewropew għandu jikkonsisti f'li jkun hemm investigazzjonijiet kriminali u prosekuzzjonijiet minn Uffiċċju uniku u indipendenti fuq livell Ewropew f'każijiet ta' frodi li jaffettwaw il-fondi tal-UE, żieda fil-prosekuzzjonijiet, irkupru ta' fondi u fiduċja tal-kontribwenti tal-Istituzzjonijiet Ewropej. Is-sistema attwali, għalkemm qed taħdem tajjeb f'xi Stati Membri, irriżultat pjuttost ineffiċjenti madwar l-Unjoni f'termini ta' prosekuzzjonijiet u rkupru ta' fondi.
B'mod ġenerali, il-ħolqien ta' Uffiċċju tal-Prosekutur Pubbliku Ewropew għandu jkun motivat mill-ħtieġa konkreta ta' rettifikazzjoni tal-istatus quo fejn ir-rata ta' tressiq ta' akkuża tar-rakkomandazzjonijiet tal-OLAF kienet ta' medja ta' 31 % fi tmien snin (2006-2013). Għaldaqstant, l-irkupru tal-flus taċ-ċittadini tagħna kien baxx u dan huwa inaċċettabbli u jeħtieġ bidla serja.
Ir-Rapporteur jixtieq iwassal rapport interim ġdid, li jiddelinja l-prijoritajiet politiċi tal-Parlament Ewropew u li jissottolinja l-prinċipji u l-kundizzjonijiet li taħthom il-Parlament jista' jkun li jagħti l-approvazzjoni tiegħu għall-proposta tal-leġiżlatur. Mill-adozzjoni tal-proposta tal-Kummissjoni f'Lulju 2013, il-Parlament Ewropew wera interess kbir u impenn lejn parteċipazzjoni fil-proċess leġiżlattiv. Fir-riżoluzzjoni tiegħu tat-12 ta' Marzu 2014, il-Parlament sejjaħ lill-Kunsill biex jiġi involut estensivament fix-xogħol tiegħu u għamel numru ta' suġġerimenti politiċi li jindirizzaw uħud mill-aspetti kruċjali li huma l-aktar mhedda: l-istruttura, l-indipendenza, il-proċess tat-teħid ta' deċiżjonijiet, il-kompetenza, l-għodod ta' investigazzjoni, l-ammissibilità tal-provi, ir-rieżami ġudizzjarju, il-protezzjoni legali.
L-orjentazzjonijiet espressi sa issa fil-Kunsill Ġustizzja u Affarijiet Interni jersqu lejn korp kolleġġjali magħmul minn Prosekutur Ewropew uniku għal kull Stat Membru mmexxi minn Kap Prosekutur u ġuriżdizzjoni konkorrenti bejn l-Uffiċċju l-ġdid u s-servizzi ta' prosekuzzjoni nazzjonali. Id-deċiżjonijiet dwar dawn il-kwisjtonijiet se jkollhom impatt pożittiv jew negattiv fuq l-effettività tal-attivitajiet tal-EPPO kif ukoll b'mod ġenerali fuq il-valur miżjud tal-korp il-ġdid tal-Unjoni.
OPINJONI tal-Kumitat għall-Affarijiet Legali (26.2.2015)
Rapporteur għal opinjoni: Victor Negrescu
Il-Kumitat għall-Affarijiet Legali jistieden lill-Kumitat għal-Libertajiet Ċivili, il-Ġustizzja u l-Intern, bħala l-kumitat responsabbli, sabiex jinkorpora s-suġġerimenti li ġejjin fir-rapport tiegħu:
Ċitazzjonijiet u/jew premessi
– wara li kkunsidra l-opinjoni tat-3 ta' Marzu 2014 tal-Kumitat għall-Affarijiet Legali għall-Kumitat għal-Libertajiet Ċivili, il-Ġustizzja u l-Intern dwar il-proposta għal regolament tal-Kunsill dwar it-twaqqif tal-Uffiċċju tal-Prosekutur Pubbliku Ewropew,
1. Jafferma mill-ġdid il-kontenut tal-opinjoni tal-Kumitat għall-Affarijiet Legali tat-3 ta' Marzu 2014 u għandu l-għan li jindirizza numru ta' elementi addizzjonali, inkluż fir-rigward ta' żviluppi ġodda fid-dibattitu fil-Kunsill;
2. Jenfasizza l-importanza li tkun żgurata l-indipendenza tal-Uffiċċju tal-Prosekutur Pubbliku Ewropew, tal-Prosekutur Kap Ewropew u tad-deputati tiegħu/tagħha, tal-prosekuturi Ewropej u l-prosekuturi delegati Ewropej, notevolment minn kwalunkwe influwenza indebita tal-awtoritajiet ta' partiti politiċi, awtoritajiet politiċi nazzjonali, amministrattivi jew ġudizzjarji, inkluż l-istituzzjonijiet Ewropej; jemmen li l-kariga ta' Prosekutur Ewropew għandha tkun kariga full-time;
3. Itenni r-rieda qawwija tiegħu għall-ħolqien tal-UPPE u għar-riforma tal-Eurojust kif maħsuba mill-Kummissjoni fil-proposta tagħha għal regolament dwar il-Eurojust; huwa konvint madankollu, li r-riforma tal-Eurojust għandha tiġi sospiża sa ma l-Kunsill ikun adotta approċċ ġenerali fir-rigward tal-UPPE; iżomm mal-approċċ tal-pakkett, minħabba l-interazzjoni mill-qrib bejn l-UPPE u l-Eurojust;
4. Iqis li l-ambitu tal-kompetenza tal-UPPE għandha tkun definita mingħajr ambigwità sabiex tiġi evitata l-inċertezza legali rigward ir-reati kriminali li jaqgħu fl-ambitu tal-kompetenza tiegħu; jistieden f’dan ir-rigward lill-Kunsill jikkjarifika l-kompetenza tal-Eurojust, tal-Europol u tal-OLAF sabiex ir-rwoli rispettivi tal-korpi responsabbli għall-protezzjoni tal-interessi finanzjarji tal-UE jkunu definiti u differenzjati b’mod ċar;
5. Jilqa' l-proposta li l-UPPE għandu jressaq rapport annwali lill-istituzzjonijiet tal-UE, sabiex tkun żgurata t-trasparenza u l-evalwazzjoni tal-linji ġenerali tal-attività tiegħu, u jenfasizza li dan ma għandux jikkostitwixxi mezz li bih kwalunkwe istituzzjoni tal-UE tinfluwenza l-attività tal-UPPE fil-ġejjieni;
6. Jenfasizza l-bżonn ta’ proċedura tal-għażla miftuħa, trasparenti u indipendenti għall-ħatra tal-Prosekutur Pubbliku Ewropew u tad-deputati tiegħu/tagħha u jissuġġerixxi kompetizzjoni miftuħa għal kandidati bi professjonalità, esperjenza u ħiliet adegwati, u li mbagħad titħejja lista mqassra ta' kandidati mill-Kummissjoni biex jiġu evalwati minn bord ta' esperti indipendenti; jissuġġerixxi li l-lista mqassra bl-għażla preliminari tintbagħat lill-Parlament Ewropew u lill-Kunsill u biex il-Parlament Ewropew u l-Kunsill jingħataw is-setgħa li jiddeċiedu ż-żamma ta' aktar intervisti mal-kandidati msemmija fil-lista mqassra; jitlob għalhekk il-parteċipazzjoni sħiħa tal-Parlament fil-proċedura tal-għażla tal-Prosekutur Ewropew u tad-deputati tiegħu/tagħha, u biex id-deċiżjoni finali dwar il-ħatra ssir mill-Kunsill u tiġi approvata mill-Parlament;
7. Jirrakkomanda li l-UPPE jiddedika attenzjoni speċjali għall-ħatra tal-prosekuturi Ewropej u tal-prosekuturi delegati Ewropej u għat-twettiq tal-kriterji rigward il-kwalifiki, l-esperjenza professjonali u l-indipendenza biex tiġi żgurata rappreżentanza ġeografika bbilanċjata;
8. Jissottolinja l-bżonn li l-UPPE jeżamina u jinvestiga bl-istess reqqa l-każijiet ta' reati kriminali serji kontra l-interessi finanzjarji tal-UE mill-Istati Membri parteċipanti kollha, irrispettivament minn kwalunkwe kunsiderazzjoni ġeografika, każijiet jew stħarriġ imgħoddija, u li jadotta approċċ kwalitattiv ibbażat fuq kriterji oġġettivi;
9. Jenfasizza l-ħtieġa għaċ-ċarezza dwar kif l-UPPE se jaħdem b'mod effikaċi mal-Istati Membri kollha;
10. Jirrakkomanda li l-UPPE jwettaq sforzi speċjali biex jitratta l-kriminalità transkonfinali kontra l-interessi finanzjarji tal-UE, b'kunsiderazzjoni tal-kumplessità ta' din il-kwistjoni u tal-livell għoli ta' perikolu u ħsara li tirrappreżenta; itenni, madankollu, li l-kompetenzi tal-UPPE għandhom jiġu determinati bi preċiżjoni, bil-għan li jkunu jistgħu jiġu identifikati minn qabel l-atti kriminali koperti minnhom u biex ssir distinzjoni ċara bejn il-kompetenzi tal-UPPE u dawk tal-prosekuturi nazzjonali; jissuġġerixxi f’dan ir-rigward rieżami dettaljat tad-definizzjonijiet stabbiliti fl-Artikolu 13 tal-proposta tal-Kummissjoni dwar il-kompetenza anċillari sabiex jiġu evitati reati doppji jew lakuni ġudizzjarji; jissuġġerixxi barra minn hekk li l-istrumenti investigattivi u l-miżuri ta’ investigazzjoni għad-dispożizzjoni tal-UPPE jridu jkunu uniformi, identifikati bi preċiżjoni u kompatibbli mas-sistemi ġuridiċi kollha tal-Istati Membri sabiex jiġi żgurat li tiġi eskluża l-għażla opportunistika tal-ġurisdizzjoni (forum shopping);
11. Ifakkar li l-azzjonijiet u l-investigazzjonijiet min-naħa tal-prosekuturi kollha u tal-persunal kollu tal-UPPE għandhom jitwettqu b'konformità sħiħa mal-prinċipji tal-liġi, partikolarment fir-rigward tad-drittijiet konferiti lill-persuna ssusspettata jew mixlija, bħall-preżunzjoni ta' innoċenza sa ma tintlaħaq sentenza finali u irrevokabbli mill-qorti, id-dritt għal proċess ġust, id-dritt li wieħed jibqa sieket, id-dritt għal difiża u għall-għajnuna legali, u l-prinċipju ta' non bis in idem; jitlob lill-Istati Membri jiżguraw l-adozzjoni ta' miżuri armonizzati fir-rigward tar-rikonoxximent u l-ammissibbiltà tal-provi ppreżentati mill-UPPE; iqis, b'mod partikolari li l-kundizzjonijiet għall-ammissibilità tal-provi għandhom ikunu tali li jirrispettaw id-drittijiet kollha garantiti mill-Karta tad-Drittijiet Fundamentali tal-Unjoni Ewropea u l-Konvenzjoni Ewropea dwar id-Drittijiet tal-Bniedem, kif interpretat fil-ġurisprudenza tal-Qorti Ewropea tad-Drittijiet tal-Bniedem skont l-Artikolu 6 tat-Trattat dwar l-Unjoni Ewropea; jikkunsidra li l-UPPE għandu jfittex b'mod attiv il-provi rilevanti kollha, kemm li jakkużaw u kemm li jiskużaw;
12. Jiddispjaċih li fil-proposta attwali dwar it-twaqqif tal-UPPE l-ambitu tal-kompetenza tiegħu huwa limitat għall-frodi; jitlob għalhekk lill-Kummissjoni biex ladarba l-UPPE jkun stabbilit, tipproponi mandat estiż għall-Uffiċċju sabiex jiġu koperti ċerti kategoriji ta’ reati transkonfinali serji, bħall-kriminalità organizzata u t-terroriżmu;
13. Jistieden lill-Kunsill jagħti dettalji dwar l-impatt fuq il-baġit tal-UE li jseħħ mill-istruttura kolleġġjali proposta; jemmen li, fi kwalunkwe każ, id-deċiżjoni rigward l-għażla tal-ġuriżdizzjoni kompetenti, tad-deċiżjoni biex jipprosegwixxi, tad-deċiżjoni tat-twaqqigħ ta' każ, tad-deċiżjoni għar-riallokazzjoni ta' każ u tad-deċiżjoni dwar it-tranżazzjoni għandhom jittieħdu lkoll fuq livell ċentrali;
14. Jafferma li d-dritt għal rimedju ġudizzjarju għandu jkun dejjem irrispettat fir-rigward tal-attività tal-UPPE; iqis, għaldaqstant li kwalunkwe deċiżjoni meħuda mill-Uffiċċju għandha tkun soġġetta għal stħarriġ ġudizzjarju quddiem il-qorti kompetenti; jinsisti f'dan ir-rigward, li deċiżjonijiet meħuda mill-Prosekutur Pubbliku Ewropew qabel jew indipendentement mill-proċess, bħad-deċiżjoni li titnieda investigazzjoni, l-għażla tal-ġurisdizzjoni għall-prosekuzzjoni, it-twaqqigħ ta’ każ jew ta’ tranżazzjoni, għandhom ikunu suġġetti għal stħarriġ ġudizzjarju quddiem il-qrati tal-Unjoni; jenfasizza li l-UPPE għandu jagħmel tajjeb għad-danni skont il-liġi nazzjonali kkawżati minn prosekuzzjoni illegali jew abbużiva;
15. Iqis li, minbarra r-rapport annwali tal-UPPE dwar l-attivitajiet ġenerali tiegħu, ir-regolament għandu jipprovdi għal klawżola ta' rieżami sabiex jiġu verifikati l-objettivi tat-twaqqif tal-Uffiċċju u r-riżultati miksuba sabiex jiġu identifikati n-nuqqasijiet u l-lakuni li jeħtieġ li jiġu indirizzati.
Is-Sur Claude Moraes
Il-Kumitat għal-Libertajiet Ċivili,
Suġġett: Rapport interim aġġornat dwar il-proposta għal Regolament tal-Kunsill dwar it-twaqqif tal-Uffiċċju tal-Prosekutur Pubbliku Ewropew (COM(2013)534 – 2013/0255(APP))
Għażiż Sur MORAES,
Qed niktiblek dwar l-offerta tiegħek li l-input tal-Kumitat għall-Kontroll tal-Baġit (CONT) dwar ir-rapport interim aġġornat dwar il-proposta tal-UPPE, li fiha l-Kumitat tiegħek qed iħejji biex jesprimi l-pożizzjoni tal-Parlament biex iwieġeb għall-aħħar diskussjonijiet mill-Istati Membri. Nixtieq nirringrazzjak tal-kooperazzjoni kontinwa tajba dwar din il-kwistjoni.
Kif enfasizzat fir-riżoluzzjoni tal-PE tat-12 ta' Marzu 2014, il-ħolqien ta' Uffiċċju tal-Prosekutur Pubbliku Ewropew jirrappreżenta pass 'il quddiem lejn l-istabbiliment ta' żona Ewropea ta' ġustizzja kriminali u jikkontribwixxi għat-tisħiħ tal-għodod użati fil-protezzjoni tal-interessi finanzjarji tal-UE u fil-ġlieda kontra l-frodi, u b'hekk jgħin biex iżid il-fiduċja tal-kontribwenti fl-UE. Billi l-UPPE huwa kompetenza leġiżlattiva esklużiva tal-Kunsill, il-Kumitat CONT jitlob lill-Kunsill sabiex jinvolvi lill-Parlament b'mod sħiħ fil-ħidma tiegħu.
Il-Kumitat CONT iqis li jeħtieġ li jkun żgurat li l-UPPE jopera b'rispett sħiħ u f'konformità mad-drittijiet fundamentali imma jeħtieġ ukoll li jkun versatili, semplifikat, effikaċi u kapaċi jikseb riżultati massimi. L-UPPE għandu jkun kompletament indipendenti mill-gvernijiet nazzjonali kif ukoll mill-istituzzjonijiet tal-UE u għandu jitħares minn kwalunkwe pressjoni u/jew influwenza politika. Barra minn hekk, l-ambitu tal-kompetenza tal-UPPE għandu jkun definit b'mod ċar sabiex tiġi evitata inċertezza legali rigward ir-reati kriminali li jaqgħu fil-kompetenza tiegħu. Huwa tal-akbar importanza li l-Kunsill jiċċara l-kompetenzi tal-Eurojust u tal-OLAF b'tali mod li t-tliet korpi eżistenti inkarigati mill-protezzjoni tal-interessi finanzjarji tal-UE jkollhom ir-rwoli rispettivi tagħhom definiti b'mod ċar u distint.
Barra minn hekk, nappellaw li l-istrumenti investigattivi u l-miżuri għad-dispożizzjoni tal-UPPE ikunu uniformi, identifikati b'mod ċar u kompatibbli mal-ordinamenti ġuridiċi tal-Istati Membri li fihom iridu jiġu implimentati. Ir-regoli dwar l-ammissibilità tal-evidenza u l-valutazzjoni tagħha f'konformità mal-Artikolu 30 tal-proposta tal-Kummissjoni, għandhom ikunu ċari u jkunu ta' applikazzjoni uniformi f'kull ġurisdizzjoni koperta mill-UPPE, u jikkonformaw bis-sħiħ mal-garanziji proċedurali tad-difiza tal-persuna.
Barra minn hekk, il-Kumitat CONT jitlob li l-mudell organizzattiv tal-UPPE, fil-livell ċentrali, jkollu l-ħiliet, l-esperjenza u l-għarfien xierqa li jippermettu li dawk li jkunu meħtieġa li jwettqu investigazzjonijiet ikollhom is-settijiet ta' ħiliet meħtieġa biex imexxu tali investigazzjonijiet fl-ordinamenti ġuridiċi tal-Istati Membri kkonċernati.
Aħna ninnotaw li fil-Kunsill maġġoranza ta' Stati Membri jikkunsidraw li Kulleġġ ta' Prosekuturi Ewropej tkun l-istruttura l-aktar xierqa biex tiżgura li l-livell meħtieġ ta' ħiliet u esperjenza jkunu disponibbli meta jagħmel investigazzjonijiet. Madankollu, aħna nissuspettaw li din l-istruttura tista' twassal għal telf ta' indipendenza jew għal ineffiċjenza fi ħdan l-Uffiċċju, u għaldaqstant, aħna ninsabu mħassbin waqt id-diskussjonijiet li għaddejjin fil-Kunsill dwar l-istruttura u l-kompetenzi tal-Uffiċċju.
Aħna nilqgħu l-intenzjoni tal-Kunsill li jagħti lill-UPPE u lill-Istati Membri kompetenza parallela biex fl-istess waqt it-tnejn jinvestigaw reati kontra l-interessi finanzjarji tal-UE, li se tgħin biex tiżgura li l-investigazzjonijiet jitwettqu fil-livell xieraq.
Il-Kumitat CONT jitlob lill-Kumitat LIBE biex jinkoraġġixxi lill-Kunsill biex jirrispetta l-prinċipji li ġejjin:
• proċedura tal-għażla miftuħa u trasparenti biex jinħatru l-Prosekuturi Ewropej, bil-parteċipazzjoni sħiħa tal-Parlament fil-proċedura tal-għażla tal-Kap Prosekutur Ewropew u d-Deputati tiegħu/tagħha, sabiex l-Uffiċċju jkun korp tassew Ewropew u tiżgura l-indipendenza tiegħu mill-gvernijiet nazzjonali;
• kollokament ta' każijiet fost il-prosekuturi skont l-għarfien espert,
• l-istabbiliment ta' struttura deċentralizzata – kif propost mill-Kummissjoni – li tippermetti lill-Prosekuturi Delegati Ewropej biex jagħtu bidu u jmexxu l-investigazzjonijiet f'dak l-Istat Membru jew fi Stat Membru ieħor, li jippermettu għal investigazzjonijiet biex jibqgħu fi ħdan is-sistemi tal-prosekuzzjoni nazzjonali, filwaqt li fl-istess ħin l-UPPE jkun infurmat mill-Prosekutur kull meta titneda investigazzjoni; b'hekk jiġu evitati l-problemi li bħalissa qed jesperjenza l-OLAF, li jkollu jistrieħ fuq l-awtoritajiet tal-Istati Membri biex jipprovdu ċertu livell ta' informazzjoni biex ikun jista' jaqdi l-funzjoni tiegħu;
• fl-aħħar nett, u sabiex tiġi garantita l-effiċjenza tal-UPPE, il-provi miġbura mill-Uffiċċju għandhom ikunu ammissibbli quddiem il-qrati tal-Istati Membri u f'konformità sħiħa mal-liġi tal-Istat Membru fejn tkun saret l-investigazzjoni, kif ukoll ir-regoli tagħha stess stipulati fir-Regolament.
Niddeploraw il-fatt li l-proposta tal-UPPE la hija akkumpanjata minn proposta għall-istabbilment ta' Tribunal Kriminali Ewropew bħala qorti speċjalizzata marbuta mal-Qorti Ġenerali skont l-Artikolu 257 tat-TFUE, u lanqas minn proposta għal qafas Ewropew tal-liġi proċedurali; Il-Kumitat li nippresjedi jitlob lill-Kunsill biex janalizza dawn is-suġġerimenti.
Barra minn hekk, il-Kumitat CONT iqis meħtieġ li l-uffiċjali tal-UE jitqiegħdu fuq l-istess livell ma' ċittadini oħra tal-Unjoni u għaldaqstant jitlob biex jiġu emendati kif inhu xieraq l-Artikolu 11(a) tal-Protokoll dwar il-Privileġġi u l-Immunitajiet tal-Unjoni Ewropea u l-Artikolu 19 tar-Regolamenti tal-Persunal tal-Unjoni, biex b'hekk ikun possibbli li tittieħed azzjoni immedjata mill-UPPE.
Bl-istess mod, il-Kumitat jitlob li l-Proposta tal-UPPE tiġi allinjata b'mod sħiħ mal-proposta leġiżlattiva attwali li tistabbilixxi regoli minimi komuni dwar id-dritt għal għajnuna legali proviżorja għal persuni ssuspettati jew akkużati fi proċedimenti kriminali (2013/0409(COD)).
Aħna se nkomplu nsegwu mill-qrib in-negozjati tal-Kunsill u nittamaw mill-qalb li inti se tkun tista' tqis it-talbiet tagħna meta tkun qed taħdem fuq l-abbozz ta' rapport interim.